open-index/open-wikipedia-markdown huggingface dataset:
A Very Potter Musical

**A Very Potter Musical** (opphavleg tittel: *Harry Potter: The Musical*) er ein musikal med musikk og tekst av Darren Criss og AJ Holmes, og ei bok av Matt Lang, Nick Lang og Brian Holden. Historia er basert på *Harry Potter*-bøkene og filmane, spesielt *[[Harry Potter og De vises stein]]*, *[[Harry Potter og ildbegeret]]*, *[[Harry Potter og Halvblodsprinsen]]*, og *[[Harry Potter og dødstalismanene]]*. Etterfyljaren er A Very Potter Sequel.

## Skodespelarar og karakterar

## Musikalske numre

;Fyrste akt
* "Goin' Back to Hogwarts" – Harry Potter, Ron Weasley, Hermione Granger, Cedric Diggory, Draco Malfoy, Albus Dumbledore, Students of Hogwarts
* "Different As Can Be" – Lord Voldemort, Quirinus Quirrell
* "Ginny's Song" – Harry Potter
* "Harry" – Ginny Weasley
* "Different As Can Be" (Reprise) – Lord Voldemort, Professor Quirrell
* "Hey Dragon" or "The Dragon Song" – Harry Potter, The Hungarian Horntail
* "Ginny's Song Reprise (Cho's Song)"– Harry Potter
* "Granger Danger" – Ron Weasley, Draco Malfoy
* "To Dance Again!" – Lord Voldemort, Quirrell, Death Eaters

;Andre akt
* "Pigfarts, Pigfarts Here I Come...." – Draco Malfoy
* "Missing You" – Harry Potter, Quirrell, Lord Voldemort
* "Not Alone" – Ginny Weasley, Harry Potter, Ron Weasley, Hermione Granger
* "Voldemort is Goin' Down" – Ron Weasley, Hermione Granger, Students of Hogwarts
* "Not Alone/Goin' Back to Hogwarts" (Reprise) – Everyone in the Wizarding World

* A rendition of "Granger Danger" performed by Darren Criss is played during the credits of the YouTube version of the production.

## Bakgrunnsstoff
* StarKid Productions offisiell heimeside.
* StarKid Productions på youtube.

## Kjelder

**Denne artikkelen bygger på «[[:en:|A Very Potter Musical]]» frå ,  den 27. juli 2012.*
Vulkanar i Tyrkia

Dette er ei liste over aktive og utdøydde vulkanar i Tyrkia. 

## Kjelder


**Denne artikkelen bygger på «[[:en:List of volcanoes in Turkey|List of volcanoes in Turkey]]» frå ,  den 8. august 2012.* 
*** oppgav desse kjeldene:*
***
Tadeusz Rut

**Tadeusz Rut** () var ein polsk friidrettsutøvar frå Przeworsk som tevla i sleggjekast. Han vart europameister i øvinga i 1958. Rut døydde i Warszawa.

Rut sette polsk rekord med 60,91 m under eit internasjonalt stemne på Bislett stadion i Oslo den 15. juni 1956, ein rekord han forbetra til 61,25 m på Fredrikstad stadion to dagar seinare, i begge tevlingane vart han andremannn etter verdsrekordhaldaren Mikhail Krivonosov. Dei neste sesongane flytta Rut fleire gongar den polske rekorden i sleggjekasting. I 1958 vann han gullmedaljen i øvinga under europameisterskapen og i 1960 tok han OL-bronsen. Sin endelege personlege rekord på 67,07 meter oppnådde Rut i japanske Himeji straks etter dei olympiske sommarleikane 1964 i Tokyo, då hadde Olgierd Ciepły teke over som polsk rekordhladar i sleggjekast.

### Medaljar og plasseringar i internasjonale meisterskap
*EM 1954 i Bern: Nr 4 (57,70 m)
*OL 1956 i Melbourne: Nr 14 (53,43 m)
*EM 1958 i Stockholm: Gullmedalje (64,78 m), ein meter framom Mikhail Krivonosov
*OL 1960 i Roma: Bronsemedalje (65,64 m)
*OL 1964 i Tokyo: Nr 10 (64,52 m)

## Notar

## Bakgrunnsstoff
*Sports Reference 
*Fakta frå Polens olympiske komité

## Kjelder

**Denne artikkelen bygger på «[[:en:Tadeusz Rut|Tadeusz Rut]]» frå ,  den 8. august 2012.*
Acıgöl-Nevşehir

**Acıgöl-Nevşehir** er ein vulkan i Tyrkia med ei høgd på 1689 meter over havet. 

Han er ein kalderavulkan som er kring 7 til 8&nbsp;km brei. Riksvegen mellom Acıgöl til  Nevşehir går gjennom krateret. 

## Kjelder

**Denne artikkelen bygger på «[[:en:Acıgöl-Nevşehir|Acıgöl-Nevşehir]]» frå ,  den 8. august 2012.* 
*** oppgav desse kjeldene:*
Akdağ

**Akdağ** (tyrkisk for «det kvite fjellet») er namn på fleire fjell i Tyrkia.

Eit av dei ligg i distriktet Çameli i provinsen Denizli, og i Çivril i provinsen Afyon. Det ligg vest i Taurusfjella i Egearregionen i Tyrkia. Den høgaste toppen er 3213 meter over havet. Området vart nasjonalpark i 2000.

Det finst òg fjell kalla Akdağ i provinsane Sivas og Burdur.

## Kjelder

**Denne artikkelen bygger på «[[:en:Akdağ|Akdağ]]» frå ,  den 8. august 2012.* 
*** oppgav desse kjeldene:*
Aktas Dağı

**Aktas Dağı** er eit fjell vest i Asia. Det ligg på grensa mellom Iran og Tyrkia og har ei høgd på 2715 meter over havet. 

## Kjelder

**Denne artikkelen bygger på «[[:en:Aktas Dağı|Aktas Dağı]]» frå ,  den 8. august 2012.*
Aqraa

**Aqra** (arabisk جبل الأقرع, *ǧabal al-Aqra*); òg kjend som **Safon** i Bibelen, og **Casius** for grekarane) er eit fjell nær munningen til elva Orontes på grensa mellom Syria og Tyrkia, kring 10 km nord for Ras Shamra. 

Fjellet stig bratt opp frå ei smal kystslette, og er eit kjennemerke for sjøfolk i området. Det har også ei lang historie som heilagt fjell. I følgje ugarittiske tekstar var Aqra det heilage fjellet der stormguden Baal (Baal-Hadad i kananittisk mytologi), der palasset hans vart reist av lasurstein og sølv, og der lynet hans slo den nærliggande sjøen (Yam) og Døden (Mot). Fjellet hadde ein kult som heldt til her og i følgje mytologien budde gudinna Anat på toppen. 

## Kjelder

**Denne artikkelen bygger på «[[:en:Mount Aqraa|Mount Aqraa]]» frå ,  den 8. august 2012.* 
*** oppgav desse kjeldene:*
Vesle Ararat

**Vesle Ararat**, òg kjend som **Sis** (tyrkisk *Küçük Ağrı*, armensk Փոքր Արարատ *Pok’r Ararat* eller Սիս *Sis*), er den sjette høgaste fjelltoppen i Tyrkia. Fjellet er ei satellittkjegle på austsida av det massive Ararat, mindre enn 8&nbsp;km vest for grensa til Iran. Sjølv om han er langt mindre enn det høgare og langt meir kjende nabofjellet, er Vesle Ararat ein stor vulkan for seg sjølv med ei nesten perfekt symmetrisk, kjegleform. Toppen ligg kring 1200 meter over skardet mot Ararat.

## Kjelder

**Denne artikkelen bygger på «[[:en:Little Ararat|Little Ararat]]» frå ,  den 8. august 2012.* 
*** oppgav desse kjeldene:*
*
Babadağ-fjellet

**Babadağ** (i antikken: **Cragus**) er eit fjell nær Fethiye i provinsen Muğla, sørvest i Tyrkia.

Fjellet har ei høgd på 1969 meter over havet og har ein mindre topp kalla Karatepe på 1400 meter over havet. Desse to toppane vender mot kvarandre med ein flaumdal mellom, noko som har gjort at dei to toppane har vorte kalla ei fjellkjede i somme kjelder. Fjellet består hovudsakleg av kalkstein. Dei er kjend for det rike plantelivet, inkludert den endemiske *[[Acer undulatum]]*, og skogar av Libanonseder.

Toppen ligg òg nær sjøen (mindre enn 5 km) og dette er ein av faktorane som gjer at det er populært for paragliding.

## Historie
I antikken vart fjellet kalla Cragus og var eit viktig fjell i Lykia. 

## Kjelder

**Denne artikkelen bygger på «[[:en:Babadağ (mountain)|Babadağ (mountain)]]» frå ,  den 8. august 2012.*
Beşparmakfjella

**Beşparmakfjella** (gammalgresk Λάτμος, *Latmus*) er ein fjellrygg på kysten av Karia i Tyrkia. Byen Latmus låg på sørsida av fjellet, 25 km aust for Milet. 

I 1994 vart det oppdaga om lag 170 holemåleri i ei grunn grotte ved foten av fjellet, som ein meiner er frå tidleg i bronsealderen. 

## Kjelder

**Denne artikkelen bygger på «[[:en:Beşparmak Mountains|Beşparmak Mountains]]» frå ,  den 8. august 2012.* 
*** oppgav desse kjeldene:*
Chamoda

**Chamoda** er ein av tre fjelltoppar på Omurga i Olympos i Tyrkia, som ligg langs ruinane av Olympos. Chamoda er 527 meter høgt. Den høgaste toppen vert lokalt kalla 'Meral' og det ligg eit lite austromersk forsvarsverk på nordsida. Det ligg òg fleire andre ruinar nær Omurga.

Det er populært å gå tur på fjellet der ein har flott utsikt over Olymposstranda, ruinane og omliggande pensjonat. Det finst òg ei grotte i Chamoda, ofte kalla Ulvegrotta. Tidleg i 1960-åra gøymde ein mistenkt mordar seg i grotta i løpet av ein heil vinter. 

## Kjelder

**Denne artikkelen bygger på «[[:en:Chamoda|Chamoda]]» frå ,  den 8. august 2012.*
Erciyes

**Erciyes** (tyrkisk *Erciyes Dağı*; frå gammalgresk  *Ἀργαῖος* *Argaeos*; latinsk *Argaeus*) er ein massiv stratovulkan kring 25&nbsp;km til sør for Kayseri i Tyrkia. 

Erciyes er det høgaste fjellet i Sentral-Anatolia med ei høgd på 3916 meter over havet. Det vert rekna som det høgaste fjellet i Anti-Taurus-fjella, ei nordaustleg forlenging av Taurusfjella i sør, og høyrer til Det alpide beltet i Eurasia.

Vulkanen er kraftig erodert, men kan ha hatt utbrot så nyleg som 253 fvt., som kan ha vore synt mytar frå romartida. 

Strabon kalla fjellet *Argaeus* (Ἀργαῖος); han skreiv at toppen aldri var fri for snø og at dei få som hadde vore på toppen kunne sjå både Svartehavet i nord og Middelhavet i sør på klåre dagar. 

Den første dokumenterte klatringa av fjellet vart gjort av William John Hamilton i 1837. 

Det er vintersportfasilitetar i fjellet. 

## Galleri

Fil:ErciyesDagi.jpg|Satellittbilete av Erciyes den 31. mars 2005, NASA World Wind.
Fil:Erciyes Dagi.jpg|Toppen av Erciyes.


## Kjelder

**Denne artikkelen bygger på «[[:en:Mount Erciyes|Mount Erciyes]]» frå ,  den 8. august 2012.* 
*** oppgav desse kjeldene:*


## Bakgrunnsstoff
* Erciyes vintersportstad
Hasan Dağı

**Hasan Dağı** er ein inaktiv stratovulkan i Aksaray i Tyrkia. Med ei høgd på 3253 meter over havet er det det nest høgaste fjellet sentralt i Anatolia. Ein 4–5&nbsp;km brei kaldera nær den noverande toppen, vart danna for kring 7500 fvt. i eit utbrot som vart nedteikna i måleri frå steinalderen.

I antikken samla folk frå Çatalhöyük obsidian frå området nær Hasan Dağ, som dei truleg bytta til seg luksusvarer med frå andre busetnader.

## Kjelder

**Denne artikkelen bygger på «[[:en:Mount Hasan|Mount Hasan]]» frå ,  den 8. august 2012.* 
*** oppgav desse kjeldene:*
* 
* Niğde
Ca Mau

**Ca Mau** er ein kommune i provinsen Cà Mau i den autonome regionen Mekong Delta, sør i Vietnam. Ca Mau lufthamn er i Ca Mau. 

Ca Mau ligg ved Sørkinahavet, 360 km sør for Ho Chi Minh-byen og 2200 km sør for Hanoi.

## Administrasjon

Ca Mau er delt i 16 administrative område; 15 bykommunar (*phường*) og 1 landkommunar (*xã*).

## Kjelder
* Ca Mau
Hymns by Johnny Cash

***Hymns by Johnny Cash*** var det femte albumet til countryartisten Johnny Cash, og det fyrste av mange gospelalbum han gav ut. Albumet vart innspelt og produsert i 1958 og sleppt i 1959. I 2002 vart det gitt ut på ny, med ein nedstrippa monoversjon av «It was Jesus» som bonusspor. Cash hadde nett forlate Sun Records fordi Sam Phillips ikkje ville la han spela inn gospelsongane han hadde vakse opp med. Columbia gav han lov til å spela inn eit par gospelalbum, noko som viste seg å vera ein suksess. *Hymns by Johnny Cash* vart det mest populære gospelalbumet han nokon sinne gav ut, og det er eit døme på korleis ein kan kombinera tradisjonelle salmar med countrymusikk.

## Innspeling
Plata vart spelt inn i Bradley Film & Recording Studios i Nashville, Tennessee. Mesteparten av plata vart spelt inn 8. august 1958. I tillegg vart "It Was Jesus" spelt inn 24. juli 1958 og "Lead Me Father" 13. august 1958. I løpet av desse dagane spelte dei òg inn alle spora til *[[The Fabulous Johnny Cash]]*.

## Innhald

### Bonusspor

## Medverkande
**Musikarar**
*Johnny Cash - Arrangør, bandleiar, vokal, hovudartist, gitar
*Luther Perkins - Gitar
*Don Helms - Steelgitar
*Marshall Grant - Bass
*Marvin Hughes - Piano
*Buddy Harman - Trommer
*Morris Palmer - Trommer
*The Jordanaires - Kor

**Anna personell**
*Al Quaglieri - Produsent
*Don Law - Produsent
*Seth Foster - Mastering
*Mark Wilder - Mastering, Mixing
*Hal Adams - Fotograf
*Don Hunstein - Fotograf
*Stacey Boyle - Tape Research
*Matt Kelly - Tape Research
*Kay Smith - Tape Research
*Steven Berkowitz - A&R
*Darren Salmieri - A&R
*Patti Matheny - A&R
*Howard Fritzson - Art Direction
*Randall Martin - Design
*Nick Shaffran - Consultant
*Johnny Whiteside - Liner Notes

## Bakgrunn

***Hymns by Johnny Cash*** var Cash sitt fyrste gospelalbum hjå Columbia Records. Når det kom ut i 1959 vart det det mest populære gospelalbumet på platemarknaden. I samanheng med Cash sin 70-årsdag 12. februar 2002 vart plata gitt ut på ny, saman med fleire av dei andre  platene hans.

Denne plata vert sett på som grunnen til at Cash forlot Sun Records til fordel for Columbia Records. Sam Phillips såg ikkje nokon gevinst i å gi ut religiøse plater. Columbia hindra ikkje Cash, men lét han spela inn dette albumet, som viste seg å selja ein halv million plater. Cash var svært religiøs og distanserte seg sjølv frå Sun si poporienterte haldning.

## Kjelder

**Denne artikkelen bygger på «[[:en:Hymns by Johnny cash]]» frå ,  den 8. august 2012.*
Michael Frater

**Michael Frater** () er ein jamaicansk sprintar og olympisk meister. Frater spesialiserer seg på 100 m og 4 x 100 m stafett. 

Under VM i friidrett 2011 i Daegu var Frater med på å setja ny verdsrekord på 4 x 100 meter saman med Nesta Carter, Yohan Blake og Usain Bolt. Rekorden kom på 37,04 og er framleis gjeldande verdsrekord.

## Karriere

Michael Frater har vunne medalje på mange internasjonale tevlingar, m.a. Carifta Games, dei panamerikanske leikane, Samveldeleikane, VM i friidrett 2005 i Helsingfors og VM i friidrett 2009 i Berlin. 

Han deltok under sommar-OL 2004 i Aten, men nådde ikkje opp til finalen, korkje på 100 meter eller stafett. Under sommar-OL 2008 i Beijing kom han til sprintfinalen på 100 meter, der han tok sjetteplassen med ein personleg rekord på 9,97. Det jamaicanske stafettlaget tok gull og sette olympisk rekord under desse leikane med Frater på andre distansen. Tida deira kom på 37,10.

## Kjelder


**Denne artikkelen bygger på «[[:en:Michael Frater|Michael Frater]]» frå ,  den 9. august 2012.*  
 
* Rekordane i friidrett for menn hjå iaaf.org
Nesta Carter

**Nesta Carter** () er ein jamaicansk sprintar. Carter spesialiserer seg på 100 m og 4 x 100 m stafett. 

Carter var med på det jamaicanske stafettlaget som tok sølvmedalje på 4 x 100 meter under VM i friidrett 2007 i Osaka. Under sommar-OL 2008 i Beijing sette stafettlaget med Carter, Michael Frater, Usain Bolt og Asafa Powell ny verdsrekord og olympisk rekord med 37,10.

Under VM i friidrett 2011 i Daegu var Carter med på å setja ny verdsrekord på 4 x 100 meter saman med Michael Frater, Yohan Blake og Usain Bolt. Rekorden kom på 37,04 og er framleis gjeldande verdsrekord.

## Kjelder

**Denne artikkelen bygger på «[[:en:Nesta Carter|Nesta Carter]]» frå ,  den 9. august 2012.*  
 
* *[http://www.iaaf.org/statistics/recbycat/location=O/recordtype=WR/event=0/age=N/area=0/sex=M/records.html Rekordane i friidrett for menn hjå iaaf.org]*
Veronica Campbell-Brown

**Veronica Campbell-Brown** () er ein jamaicansk sprintar og olympisk meister som spesialiserer seg på 100 meter og 200 meter samt 4 x 100 meter stafett. Ho har ein lang karriere bak seg og har vunne seks OL-medaljar så langt, tre av dei gull. I VM-samanheng har ho kome på pallen ni gonger under dei fire siste verdsmeisterskapane. Ho har vorte verdsmeister på både 100 meter og 200 meter sprint.

## Olympisk karriere

Fyrste gongen Veronica Campbell deltok i OL var under sommar-OL 2000 i Sydney, 18 år gamal. Her tok ho sin fyrste OL-medalje, sølv under 4 x 100 meter stafett saman med m.a. Merlene Ottey. 

Under neste OL, sommar-OL 2004 i Aten hadde Veronica Campbell fylt 24. Her kom ho til 100-metersfinalen der ho tok bronsemedalje. På 200 meter gjekk ho heilt til topps framfor amerikanske Allyson Felix, og vart olympisk meister for fyrste gong. Også det jamaicanske stafettlaget tok gull under dette OL med Veronica Campbell.

På dei nasjonale prøvane til sommar-OL 2008, greidde ikkje Campbell-Brown å kvalifisera seg til 100 meter sprint. Derimot greidde ho det på 200 meter, og tok sin andre olympiske gullmedalje på denne distansen i Beijing. Sølvet gjekk til Allyson Felix og bronsen fekk jamaicanske Kerron Stewart. 

Veronica Campbell-Brown deltok også under sommar-OL 2012 i London. Her tok ho bronsemedalje på 100 meter bak amerikanske Carmelina Jeter og vinnaren Shelly Ann Fraser-Pryce frå Jamaica.

### Medaljar og plasseringar i internasjonale meisterskap
*OL 2000 i Sydney: Sølvmedalje i 4 x 100 m stafett
*OL 2004 i Aten: Gullmedalje på 200 m og i stafett, bronse på 100 m
*VM 2005 i Helsinki: Sølvmedalje på 100 m og i stafett, nr 4 på 200 m
*VM 2007 i Osaka: Gullmedalje på 100 m, sølv på 200 m og i stafett
*OL 2008 i Beijing: Gullmedalje på 200 m – 21,74, framom Allyson Felix (21,93 m)
*VM 2009 i Berlin: Sølvmedalje på 200 m, nr 4 på 100 m
*VM 2011 i Daegu: Gullmedalje på 200 m, sølv på 100 m og i stafett
*OL 2012 i London: Sølvmedalje i stafett, bronsemedalje på 200, nr 4 på 100 m
*VM 2015 i Beijing: Gull i stafett, bronsemedalje på 200 m, nr 4 på 100 m
*OL 2016 i Rio de Janeiro: Sølv i 4 x 100 m stafett, utslått i forsøka på 200 m (22,97 =nr 27)

## Kjelder

**Denne artikkelen bygger på «[[:en:Veronica Campbell-Brown|Veronica Campbell-Brown]]» frå ,  den 9. august 2012.*  
 
*
Merlene Ottey

**Merlene Ottey** () er ein tidlegare jamaicansk sprintar som spesialiserte seg på 100 meter og 200 meter sprint, samt 4 x 100 meter stafett. Ho har ei svært lang fartstid som idrettsutøvar med deltaking i heile sju sommar-OL og seks verdsmeisterskap. Ho har ni olympiske medaljar og vorte verdsmeister på 200 meter to gonger (1993 og 1995). I tillegg var ho med på å ta VM-gull i 4 x 100 meter stafett for Jamaica i 1991. Sidan 2002 har Ottey tevla for Slovenia, der ho er busett.

## Olympisk karriere

Merlene Ottey deltok fyrste gong i OL under sommar-OL 1980 i Moskva, 20 år gamal. Her tok ho sin fyrste olympiske medalje med bronse på 200 meter. Ho gjentok denne prestasjonen under sommar-OL 1984 i Los Angeles og fekk i tillegg bronse på 100 meter sprint. Ottey nådde ikkje opp til medalje under neste OL i Seoul, men under sommar-OL 1992 tok ho igjen bronse på 200 meter. 

Otteys beste OL prestasjonsmessig vart sommar-OL 1996 i Atlanta. Der tok sølv på 100 meter sprint på tida 10,94; nett den same tida som vinnaren Gail Devers frå USA. Domarane avgjorde likevel at Devers vann gullet. Ottey tok også sølv på 200 meter bak franske Marie-José Pérec. I tillegg var ho med på det jamaicanske stafettlaget som tok bronse på 4 x 100 meter i Atlanta.

Også under sommar-OL 2000 i Sydney tok Merlene Ottey medaljar, 40 år gamal. Ho sprang til bronse på 100 meter på tida 11,19 og tok sølv med stafettlaget på 4 x 100 meter. Dette var det siste OL der Ottey representerte Jamaica og også det siste der ho tok medaljar. Under sommar-OL 2004 i Aten kom ho så langt som semifinalen på 100 meter sprint. Ho forsøkte også å kvalifisera seg til sommar-OL 2008.

Enno i 2012 deltok Merlene Ottey i internasjonale tevlingar, i ein alder av 52.

## Kjelder


**Denne artikkelen bygger på «[[:en:Merlene Ottey|Merlene Ottey]]» frå ,  den 9. august 2012.*
Elektrisk impedans

**Elektrisk impedans** er definert som tilhøvet
:Z = \frac{V}{I},
der *V* er elektrisk spenning og *I* er elektrisk straum. *Impedans* kjem frå  lat. *impedire* (hindra, gjera motstand) og er ei generalisering av motstand. Omgrepet vart innført av Oliver Heaviside i 1886. Impedans har einig V/A, som har fått namnet Ohm og symbolet Ω. 

Impedans er ein kompleks storleik og kan på rektangulær form uttrykkast 
:Z = R + jX,
der realverdien er elektrisk motstand, j = \sqrt{-1} og X er talverdien til reaktansen. På polar form kan impedansen uttrykkast som
:Z = |Z|e^{j\theta},
der
:|Z| = \sqrt{R^2 + X^2}
er talverdien og
:\theta=\frac{X}{R},
er vinkelen mellom spenning og straum.
Reaktansen kan vera positiv eller negativ.

Impedansen til ein ideell spole

:Z_L = j\omega L,
der \omega er vinkelfrekvensen og *L* er induktansen til spolen, er ein impedans der realdelen (motstanden) er null og reaktans er positiv. For ei sinusforma spenning betyr dette at spenninga ligg 90^o (ei kvart bølgjelengd) før straumen. 
Impedansen til ein ideell kondensator

:Z_C = \frac{1}{j\omega C} = -j\frac{1}{\omega C},
der *C* er kapasitansen til kondensatoren. I dette tilfellet er reaktansen negativ. Det betyr at spenninga ligg 90^o etter straumen.

## Referansar
Hal Connolly

**Harold Vincent «Hal» Connolly**, () var ein USA-amerikansk friidrettsutøvar frå Somerville i Massachusetts, som tevla i sleggjekast. Han vart olympisk meister i øvinga under 1956-olympiaden i Melbourne. Connolly vart USA-amerikansk meister tolv gongar, og sette seks verdsrekordar.

## Aktiv
Hal Connolly kom til Sommar-OL 1956 som ein av favorittane til sleggegullet. Tre veker føre OL-tevlinga hadde han i Los Angeles forbetra den ferske verdsrekorden, sett av Mikhail Krivonosov, med over ein meter til 68,54 m. Gullkampen mellom dei to vart tett, Connolly sigra med ein margin på 16 cm, utan dei heilt lange kasta.

Sommaren 1958 forlenga Connolly sin eigen verdsrekord med 14 cm, før han 12. august 1960 forbetra denne rekorden og vart den fyrste som kasta slegga over 70 meter. Den nye rekorden var på 70,33 m og Connolly var i det absolutte favorittsjiktet framom sommarleikane i Roma. I mellomtida kasta både Gyula Zsivótzky og Vassilij Rudenkov over Connolly sin gamle verdsrekord. Connolly var neppe i si beste form i Roma, og vart nummer seks. I staden var det dei to førnemnde karane som stod på dei øvste trinna etter sleggetevlinga, med Rudenkov som olympiameister etter eit bestekast på 67,10 m.

Connolly heldt fram med å kaste slegga lengst. Sommaren 1962 auka han sin eigen verdsrekord til 70,67 meter, ein rekord han forbetra til 71,06 m i slutten av mai 1965. Tre veker seinare la han på til 71,26 m, og sette sin sjette og siste versrekord. Denne verdsrekorden overlevde ikkje 1965-sesongen, då Gyula Zsivótzky fekk opp eit kjempekast og forbetra verdsrekorden med nesten 2,5 meter til 73,74 m.

Connolly deltok fire sommar-OL og prøvde i 1972 å kvalifisere seg til sitt femte, men kom på femteplass i OL-uttaket.

### Medaljar og plasseringar i internasjonale meisterskap
*OL 1956 i Melbourne: Gullmedalje (63,19 m) framom Mikhail Krivonosov (63,03 m)
*OL 1960 i Roma: Nr 8 (63,59 m)
*OL 1964 i Tokyo: Nr 6 (66,65 m)
*OL 1968 i Mexico by: Utslått i kvalifiseringa (65,00 m)

Connolly vart under sommarleikane i Melbourne 1956 kjend med den tsjekkiske diskoskastaren Olga Fikotová. Kjærleiken mellom dei to vart ei stor mediesak, og giftarmålet mellom dei to påkalla stor interesse hos media og ålmenta. Dei to var gift i tida 1957-74.

Connolly døydde i Baltimore County i Maryland i 2010.

## Kjelder

**Denne artikkelen bygger på «[[:en:Hal Connolly|Hal Connolly]]» frå ,  den 9. august 2012.*
Mikhail Krivonosov

**Mikhail Petrovitsj Krivonosov** () var ein sovjetisk/kviterussisk friidrettsutøvar frå Kritsjev, som fyrst og fremst tevla i sleggjekast men òg i kulestøyt. Han vart europameister i sleggekast i 1954, og fekk OL-sølv i 1956, og eit EM-sølv i 1958. Hans personlege rekord var 67,32 m.

## Aktiv
Krivonosov gjekk på den kviterussiske høgskulen for fysisk kultur i Minsk fram til 1953. Der trena han seg opp til å verte den beste sleggjekastaren i heile Sovjetunionen. Han vart sovjetmeister både i 1952 (57,88 m), 1955 (63,53 m), 1957 (63,42) og 1958.

Under europameisterskapen i Bern forbetra han 29. august 1954 Sverre Strandli sin årsgamle verdsrekord med nesten ein meter til 63,34 m, og vart europameister framom nemnde Strandli. Han mista verdsrekorden til Stanislav Njenasjev i desember 1954.

I 1955-sesongen tok Krivonosov tilbake verdsrekorden med eit kast på 64,33 m i Warszawa i august, og la på til 64,52 m i Beograd i september. Gjennom 1956 sette han tre verdsrekordar; i april med 65,85 m, i juli med 66,38 m og den 22. oktober til 67,32 m. Den siste verdsrekorden sette han i Tasjkent, på veg til sommar-OL i Melbourne i slutten av november. Rekorden stod i elleve dagar, då Hal Connolly i Los Angeles kasta heile 68,54 m. Og i Melbourne var det Connolly som vann, 16 cm framom Krivonosov.

Krivonosov vann si siste meisterskapsmedalje under EM i friidrett 1958. Her vann han ein ny sølvmedalje, i kamp mot polakkane Tadeusz Rut og Olgierd Cieply, samt den unge ungararen Gyula Zsivótzky. Rut vart europameister, ein meter framom Krivonosov, som kasta slegga ti centimeter lengre enn bronsemannen Zsivótzky. 

### Medaljar og plasseringar i internasjonale meisterskap
*OL 1952 i Helsingfors: Utslått i kvalifiseringa
*EM 1954 i Bern: Gullmedalje (63,34 m) framom Sverre Strandli (61,17 m)
*OL 1956 i Melbourne: Sølvmedalje (63,03 m) bakom Hal Connolly (63,19 m)
*EM 1958 i Stockholm: Sølvmedalje (63,78 m) bakom Tadeusz Rut (64,78 m)

## Merknadar

## Kjelder

**Denne artikkelen bygger på «[[:en:Mikhail Krivonosov|en:Mikhail Krivonosov]]» frå ,  den 9. august 2012.*  
 

## Bakgrunnsstoff
*
Honaz Dağı

**Honaz** (tyrkisk *Honaz Dağı*) er eit fjell og ein nasjonalpark, sørvest i Tyrkia, 17 km aust for Denizli. Den 21. april 1995 vart det erklært som eit verneområde. Landsbyen Honaz ligg i fjellsida. Med ei høgd på 2571 meter over havet er dette det høgaste fjellet i Egearregionen i Tyrkia.

Fjellet er skogdekt og skogen er særleg tett på nordsida, og toppen er ofte dekt av snø og is. Det har vore snakk om å byggje ein vintersportstad i fjellet, men prosjektet er foreløpig lagt på is. 

## Kjelder

**Denne artikkelen bygger på «[[:en:Mount Honaz|Mount Honaz]]» frå ,  den 9. august 2012.* 
*** oppgav desse kjeldene:*


## Bakgrunnsstoff
Ida i Tyrkia

**Ida** (tyrkisk *Kazdağı*, *Kaz Dağları* eller *Karataş Tepesi*, gresk Ἰδα) er eit fjell nordvest i Tyrkia, søraust for ruinane av Troja, langs nordkysten av Edremitbukta. Namnet Ida er frå antikken. Det ligg mellom provinsen Balıkesir og provinsen Çanakkale. Toppen er trelaus og tregrensa er forholdsvis låg på grunn av eksponering til dårleg vêr, men fjellet har ein rik og endemisk flora. Toppen ligg 1774 meter over havet. Området er erklært nasjonalpark.

Fjellet har mange kjelder og er nemnd i *[[Illiaden]]* av Homer som «det kjelderiket Ida». Ida var i antikken tileigna gudemora Kybele, som derfor òg vert kalla «den idaiske mora». Fjellet ligg nordvest for gamle Troja, og mange av dei greske sogene frå antikken, slik som bortføringa av Ganymedes og dommen til Paris, finn stad kring fjellet.

## Kjelder
* Çoban, Ramazan Volkan. *[http://www.academia.edu/1762923/Ida_Dagindan_Kaz_Dagina_Yore_Anlatilarinin_Karsilastirmali_Mitoloji_Tarafindan_Incelenmesi.htm İda Dağı'ndan Kaz Dağına; Yöre Anlatılarının Karşılaştırmalı Mitoloji Tarafından İncelenmesi]*, III. Ulusal Kazdağları Sempozyumu (Balıkesir, 2012)

**Denne artikkelen bygger på «[[:en:Mount Ida (Turkey)|Mount Ida (Turkey)]]» frå ,  den 9. august 2012.* 
*** oppgav desse kjeldene:*
* Martyn Rix,  "Wild About Ida: the glorious flora of Kaz Dagi and the Vale of Troy", *Cornucopia* 26, 2002.
Kaçkar Dağı

**Kaçkar Dağı** er eit fjell i Kaçkarfjella i Tyrkia og det høgaste fjellet i fjellkjeda med ei høgd på 3937 meter over havet. Fjellet kan klatrast langs nordaustryggen frå landsbyen Yukarı Kavrun. 

## Kjelder

**Denne artikkelen bygger på «[[:en:Kaçkar Dağı|Kaçkar Dağı]]» frå ,  den 9. august 2012.*  
 

## Bakgrunnsstoff
* Bilete Gallery 
* Wonderland in the clouds The Kaçkars
* Highlands,GPS data and mountaineering routes
Kadifekale

**Kadifekale** er ein ås i byen İzmir i Tyrkia med ei borg frå antikken på toppen. Både åsen og borga vart kalla Pagos (Pagus under Romarriket) i tida før tyrkarane kom her. 

Borga på toppen ligg om lag 2 km frå kysten og gjev eit flott utsyn over store delar av İzmir og İzmirbukta.

## Gallery

Fil:Izmir002.jpg|Sisterner
Fil:Gate of Kadifekale.jpg |Borgporten
Fil:Izmir004.jpg |Vakttårn
Fil:Izmir005.jpg|Borgmur


## Kjelder

**Denne artikkelen bygger på «[[:en:Kadifekale|Kadifekale]]» frå ,  den 9. august 2012.*  
 

## Bakgrunnsstoff
* Bilete av Kadifekale
Karaca Dağ

**Karaca Dağ** (kurdisk Qerejdax) er ein skjoldvulkan aust i Tyrkia. Vulkanen ligg 30 km frå den neolittiske funnstaden Göbekli Tepe, der bygginga av ein større seremoniell kultstad omkring 10&nbsp;000 f.Kr. truleg vart mogeleggjort ved forsyningar av korn frå Karacadag. 

I følgje *[[Der Spiegel]]* i 2006 oppdaga Max Planck-instituttet for planteforsking i Köln at den genetiske felles forløparen til 68 noverande typar korn framleis veks som ei villplante i fjellsidene av Karaca. Funna gjev sterke prov for at einkorn kan ha blitt domestisert her for 9&nbsp;000 år sidan.

## Kjelder

**Denne artikkelen bygger på «[[:en:Karaca Dağ|Karaca Dağ]]» frå ,  den 9. august 2012.* 
*** oppgav desse kjeldene:*
Karadağ

**Karadağ** (tyder «Svartfjellet») er ein utdøydd vulkan i provinsen Karaman i Tyrkia.

Vulkankrater, som no er ei lavaslette, ligg om lag 25 km nord for Karaman med ei høgd på 1610 meter over havet. Toppen ligg 2,25 km aust for denne sletta på 2271 meter over havet. Sidan høgda på Karamanslettene kring fjellet ligg kring 1010 meter ovar het, ligg toppen av fjellet kring 1200 meter over sletta. 

Fjellet har ei grov kjegleform med ei diameter på kring 15 km ved foten av fjellet. 

Sidene av vulkanen har vore busett i lange tider. Çatalhöyük (kring 7500 fvt.), ein av dei tidlegaste steinalderbusetnadane i Anatolia, ligg nordvest for vulkanen, og det er hitittiske inskripsjonar i åsane søraust for fjellet. Det antikke Derbe, som er ein av byane som apostelen Paulus vitja, ligg i austsida av fjellet. I den første tida til kristendomen , var byane i fjellet her religiøse senter. Ruinane av tidlege austromerske busetnader ligg kring heile fjellet og regionen vert kalla Binbirkilise, som tyder «tusen og ei kyrkje». 

## Kjelder

**Denne artikkelen bygger på «[[:en:Karadağ Mountain|Karadağ Mountain]]» frå ,  den 9. august 2012.* 
*** oppgav desse kjeldene:*
Kurd-Dagh

**Kurd-Dagh** (kurdisk *Çiyayê Kurmênc*; arabisk جبل الأكراد, *Jabal al-Akrād*; tyrkisk *Kurt Dağı*), òg kalla **Aleppofjellet** (arabisk جبل حلب *Jabal Ḥalab*), er eit fjellområde nordvest i Syria og søraust i Tyrkia. Det ligg i guvernatet Aleppo i Syria og provinsen Kilis i Tyrkia.

Kurd-Dagh er ein del av kalksteinsmassivet nordvest i Syria. Fjellet er eit sørleg framhald av Aleppoplatået frå fjellområda vest på Aintabplatået. Afrindalen går kring Kurd-Dagh får frå aust og sør og skil fjelelt frå sletta Aʻzāz og fjellet Simeon i aust og Harim i sør. Aswaddalen skil Kurd-Dagh frå Amanusfjellet i vest. 

Den største byen i fjella er Afrin (Efrîn på kurdisk), i Syria. Området er kjent for olivendyrking og produksjon av trekol. Dei fleste innbyggjarane i Kurd-Dagh er Hanafi-muslimar, medan det meste av dei syriske kurdarane er Shafi'i-muslimar. 

## Kjelder


**Denne artikkelen bygger på «[[:en:Kurd-Dagh|Kurd-Dagh]]» frå ,  den 9. august 2012.* 
*** oppgav desse kjeldene:*
*www.kurdefrin.com
*http://kcm.co.kr/bethany_eng/p_code/953.html
*http://www.meib.org/articles/0404_e1.htm


## Bakgrunnsstoff
*www.kurdefrin.com
*www.tirejafrin.com
*www.lokmanafrin.com
*www.afrin.reefnet.gov.sy 
*www.afrin23.com 
*www.efrin.net
Madur

**Madur**, i antikken kalla **Theches** (gresk Θήχης), er eit fjell i Sürmene i Tyrkia. Fjellet har ei høgd på 2742 meter over havet. 

## Kjelder

**Denne artikkelen bygger på «[[:en:Madur|Madur]]» frå ,  den 9. august 2012.*  
 
## Bakgrunnsstoff
Forbrukarelektronikk

**Forbrukarelektronikk** er elektroniske produkt mynta på private kjøparar. Typiske døme er mobiltelefonar og brunvarer, elektroniske leiker og så vidare.
Davraz

**Davraz** (tyrkisk *Davraz Dağı*), stundom skrive **Davras**, er eit fjell og ein vintersportstad i Taurusfjella i provinsen Isparta sør i Tyrkia. Dei næraste byane er Isparta og Eğirdir, som begge ligg om lag 25 km frå skistaden (tyrkisk *Isparta Davraz Kayak Merkezi*). Antalya ligg 140 km unna og med gode vegsamband ligg hovudstaden 1,5 time unna. 

Den høgaste toppen er 2637 meter over havet og den øvste skiløypa starta ved 2250 meter over havet. Det er skiløyper av alle vanskelegheitsgrader. Skisenteret er som regel ope frå 1. desember kvart år. 

## Bakgrunnsstoff
* Southern Tyrkia Winter Sports 
* www.davraz.com Offisiell nettstad
Karapınarfeltet

**Karapınar** er eit vulkanfelt sentralt i Tyrkia, nær byen Karapınar. Det basaltiske Karapınar-feltet består av fem sinderkjegler, to lavafelt og fleire eksplosjonskrater og maarar. Den 300 meter høge Meke Dağı, omgjeve av kratersjøen Meke Golu, er ei av dei største sinderkjeglene i Sentral-Anatolia.

## Kjelder

**Denne artikkelen bygger på «[[:en:Karapınar Field|Karapınar Field]]» frå ,  den 9. august 2012.* 
*** oppgav desse kjeldene:*
*
Kula i Tyrkia

**Kula** er eit vulkanfelt vest i Tyrkia. Kula består av eit vidt område med sinderkjegler og maarar. Det er den vestlegaste vulkanen i Tyrkia.

## Kjelder

**Denne artikkelen bygger på «[[:en:Kula (volcano)|Kula (volcano)]]» frå ,  den 9. august 2012.* 
*** oppgav desse kjeldene:* 
* Global Volcanism Program
Sis

**Sis** (tyrkisk *Sis Dağı*) er eit fjell i Görele i provinsen Giresun i Tyrkia. Det har ei høgd på 2182 meter over havet. Sis-festivalen (tyrkisk *Sis Dağı Şenlikleri*) trekkjer til seg hundrevis av folk frå Giresun og Trabzon som vitjar toppen av fjellet.  Under festivalen har deltakarane på seg tradisjonelle klede. Den første Sis-festivalen skal ha vorte halden i 1830-åra. Sis har òg eit platå som vert kalla Sis Dağı Yaylası.

## Kjelder

**Denne artikkelen bygger på «[[:en:Mount Sis|Mount Sis]]» frå ,  den 9. august 2012.* 
*** oppgav desse kjeldene:*

## Bakgrunnsstoff
*sisdagi.net  (tyrkisk)
Mykale

**Mykale** (gammalgresk Μυκάλη), kalla **Samsun Daği** og **Dilek Daği** i det moderne Tyrkia, er eit fjell på vestkysten av  Anatolia i Tyrkia, nord for munningen av Menderes og skild frå den greske øya Samos av det 1300 meter breie Samossundet. Fjellet dannar ein rygg som endar ved neset som i antikken vart kalla Trogilium. Det ligg fleire strender på nordsida av fjellet, medan sørsida hovudsakleg er ein skrent.

I den greske antikken var heile fjellryggen eit nes som var omgjeve av Egearhavet. Geopolitisk var han ein del av Jonia med den greske byen Priene plassert ved kysten av sørflanken til fjellet og Miletos ved kysten på motsett side i sør tvers over den djupe bukta som elva Menderes hadde skapt. Lengre nord låg byen Efesos.

Ruinane av dei første to nemnde joniske byane med hamneanlegga deira finst framleis, men er i dag fleire kilometer lengre inn i landet med utsikt over ei rik jordbruksflate og grasland som oppstod grunna avsetjingar frå elva, som heldt fram å danne det geografiske trekket med vide elvesvingar som denne elva har gjeve namn til, *[[meander]]*. Enden av den tidlegare bukta er i dag ein innsjø, Çamiçi Gölü (Bafasjøen).

Heile fjellryggen vart gjort om til ein nasjonalpark på 109,85 km, *Dilek Yarimadisi Milli Parki* («Dilekhalvøyas nasjonalpark») i 1966, og som er delvis tilgjengeleg for publikum. Resten er reservert av det tyrkiske militæret. Den isolerte plasseringa av parken har oppmuntra til å gå tilbake til den innfødde økologien, som er 60 prosent kratt og underskog. Dette området er eit verneområde for artar som tidlegare var meir utbreidd i regionen.

## Slaget ved Mykale

I det rundt 13 km breie sundet mellom Samos og utløpet av fjellryggen Mykale, odden Trogylion, sigra grekarane under Leotykides (konge av Sparta) og Xanthippos (statsmann frå Aten) den persiske flåten i eit stort sjøslag i år 479 f.Kr.

## Kjelder

**Denne artikkelen bygger på «[[:nb:Mykale|Mykale]]» frå ,  den 9. august 2012.* 
*** oppgav desse kjeldene:*


## Bakgrunnsstoff
* Lendering, Jona (1996-2008): «Mycale (Dilek Dagi)». Artikler på *Livius* om antikkens historie. Arkivert fra originalen.
* Zeydanlı, Ugur; Hilary Welch; Geoff Welch (2001): «Aegean and Western Turkey sclerophyllous and mixed forests». Full rapport fra WWF.
Vulkanen Nemrut

**Nemrut** (tyrkisk *Nemrut Dağı*; armensk Սարակն, *Sarakn*; kurdisk *Çiyayê Nemrud*) er ein sovande vulkan aust i Tyrkia, nær Vansjøen. 
Vulkanen er kalla opp etter kong Nimrod som vart sagt å styre dette område kring 2100 fvt. 

Nemrut ligg nær Tatvan, ein liten by i Bitlis aust i Anatolia. Fjellet ligg sørvest for Vansjøen og strekkjer seg inn i distriktet Ahlat i nord. Sist vulkanen hadde eit utbrot var i 1597. 

Fjellet er 3 050 meter høg og det elliptiske krateret har ein diameter på mellom 7 og 8 km. Den vestlege delen av krateret inneheld ein stor kratersjø som er kring 155 meter djup. Denne innsjøen er kald, men det finst òg ein innsjø med langt varmare vatn, som stund når ein temperatur på 60 °C, avhengig av aktiviteten til vulkanen. 

Nemrut er den sørlegaste og yngste vulkanen i rekkje vulkanar aust i Anatolia. Han er ein stratovulkan og byrja å ha utbrot i kvartærtida. Utbrota til Nemrut har medverka til danninga av Vansjøen, den største innsjøen i Tyrkia. 

## Kjelder

**Denne artikkelen bygger på «[[:en:Nemrut (volcano)|Nemrut (volcano)]]» frå ,  den 9. august 2012.* 
*** oppgav desse kjeldene:*


## Kjelder
* Global Volcanism Program 

## Bakgrunnsstoff
*Bilete from Nemrut 
*Nemrut - map
József Csermák

**József Csermák** () var ein ungarsk friidrettsutøvar som tevla i sleggjekast. Han vart olympisk meister i sleggjekast i 1952. Csermák var fødd i Senec, i dag i Slovakia, den gongen i kongeriket Ungarn. Han døydde i Tapolca.

### Aktiv
Csermák var 20 år gammal då han i Helsingfors sette verdsrekord med 60,34 meter og vart olympiameister. Det var det alle første sleggjekastet over 60 meter.

To år seinare tok han bronse under europameisterskapen i Bern. Mikhail Krivonosov frå Sovjetunionen sette då verdsrekord med 63,34 m, medan den førre europameisteren, Sverre Strandli, fekk sølvmedaljen.

Csermák vart ungarsk meister fire gongar; 1953-54 og 1956-57 og vann seks sølvmedaljar i dei nasjonale meisterskapane i tida 1952-61. Han avslutta med bronsemedalje i UM 1963.

### Medaljar og plasseringar i internasjonale meisterskap
*OL 1952 i Helsingfors: Gullmedalje (60,34 m) framom Karl Storch (58,86 m) frå Tyskland
*EM 1954 i Bern: Bronsemedalje (59,72 m)
*OL 1956 i Melbourne: Nr 5 (60,70 m)
*OL 1960 i Roma: Utslått i kvalifiseringa (62,73 m =nr 18)

## Kjelder

**Denne artikkelen bygger på «[[:de:József Csermák|József Csermák]]» frå ,  den 9. august 2012.*  
**Denne artikkelen bygger på «[[:en:József Csermák|József Csermák]]» frå ,  den 9. august 2012.*  
**Denne artikkelen bygger på «[[:hu:Csermák József|Csermák József]]» frå ,  den 9. august 2012.*
Nif

**Nif** er eit fjell i distriktet Kemalpaşa, like aust for byen İzmir vest i Tyrkia. Det har ei høgd på 1510 meter over havet og var eit av dei nitten fjella som hadde namnet Olympus i antikken. 

Nif strekkjer seg vestover frå Bozdağlarfjella, som skil dalane til elvane Gediz Nehri og Küçük Menderes, dei to største elvane i regionen. 

Karabelpasset som går over fjellet er kjend for monumentet av ein luvisk krigarprins som er skoren ut i fjellet på 1200-talet fvt. 

## Kjelder

**Denne artikkelen bygger på «[[:en:Mount Nif|Mount Nif]]» frå ,  den 9. august 2012.* 
*** oppgav desse kjeldene:*
* 
* 
* 

## Bakgrunnsstoff
Omurga

**Omurga** er eit fjell ved Olympos i Tyrkia. Det har tre toppar, mellom anna Chamoda. Chamoda er 527 meter høg og her ligg eit lite austromersk forsvarsverk på nordsida. Det er fleire andre ruinar kring Omurga. 

## Kjelder

**Denne artikkelen bygger på «[[:en:Mount Omurga|Mount Omurga]]» frå ,  den 9. august 2012.*
Palandöken

**Palandöken** er eit 3271 moh. høgt fjell i provinsen Erzurum i Tyrkia. Toppen ligg berre 10 km frå sentrum av Erzurum, som sjølv ligg 1950 meter over havet.

På vegen frå Erzurum til toppen ligg Palandöken skisenter ved fjellandsbyen Başköy, 2100 moh, og kring 4 km frå sentrum. Skiløypene er dei lengste i Tyrkia og på grunn av snøkvaliteten, dei bratte henga og dei lange løypene , er Palandoken kjend som det beste fjellet i Tyrkia for dyktige skirennarar. Den vanskelegaste løypa ligg på baksida av fjellet og vert kalla Ejder, tyrkisk for drake. På grunn av tåke og snørasfare er Ejderheisane og løypene stundom lukka. Skisesongen her byrjar stundom i november og varer stundom heilt til juni. I dag er det i alt åtte heisar i anlegget. 

Eit nytt skisenter er bygd nær fjellandsbyen Konaklı, kring 18 km frå byen. 

## Kjelder

**Denne artikkelen bygger på «[[:en:Palandöken Mountain|Palandöken Mountain]]» frå ,  den 9. august 2012.*
Şaphane

**Şaphane** er eit av dei høgaste fjella i det vestlege Anatolia i Tyrkia. Toppen, som heiter Ulugedik, er 2120 meter over havet. Şaphane ligg sørvest i provinsen Kütahya. Elva Gediz spring ut frå fjellet og munnar ut i Egearhavet ved Çilazmak Dalyanı.

Det er furuskog (ved 1500-2000 m), eike- og einerbærskog (1000-1500 m) i fjellsidene. 

## Kjelder

**Denne artikkelen bygger på «[[:en:Şaphane mountain|Şaphane mountain]]» frå ,  den 9. august 2012.*
Imre Németh

**Imre Németh** () var ein ungarsk friidrettsutøvar som tevla i sleggjekast. Han vart olympisk meister i sleggekast i 1948 i London. Németh kom til verda i Košice, i dag i Slovakia, den gongen i kongeriket Ungarn. Han var far til Miklós Németh som vann OL-gull i spydkast under sommar-OL 1976.

## Aktiv
Németh var med då den fyrste internasjonale meisterskapen i friidrett, EM 1946, vart arrangert i Oslo i august månad. Her vart han nummer fire. Midtvegs i juli 1948, to veker før Sommar-OL i London vart opna, sette han ny verdsrekord i sleggekast med eit kast på 59,02 meter i Tata, to centimeter lengre enn den ti år gamle rekorden. Så langt kasta han ikkje i olympiaden, der han hadde dei tre lengste kasta, med 56,07 m i sjette og siste omgangen som det alle lengste. 

I 1949-sesongen forbetra Németh, i polske Katowice, sin eigen verdsrekord til 59,57 m og året etter ytterlegare til 59,88 m i Budapest. Denne siste rekorden stod til Sommar-OL 1952 i Helsingfors, der hans eigen landsmann, József Csermák, vart den aller fyrste som kasta slegga over 60 meter. Sjølv oppnådde Németh 57,74 meter i OL-tevlinga og fekk bronsemedaljen.

### Medaljar og plasseringar i internasjonale meisterskap
*EM 1946 i Oslo: Nr 4 - 50,03 m
*OL 1948 i London: Gullmedalje (56,07 m) framom Ivan Gubijan (54,27 m) frå Jugoslavia
*OL 1952 i Helsingfors: Bronsemedalje – 57,74 m
*EM 1954 i Bern: Nr 6 - 56,86 m

## Kjelder


**Denne artikkelen bygger på «[[:de:Imre Németh|Imre Németh]]» frå ,  den 9. august 2012.*  
**Denne artikkelen bygger på «[[:en:Imre Németh|Imre Németh]]» frå ,  den 9. august 2012.*
Sipylos

**Spil** (tyrkisk *Spil Dağı*), i antikken **Sipylos** (gammalgresk Σίπυλος) er eit fjell på 1513 moh. som er rikt på segner og historie. Det ligg i provinsen Mansia i Tyrkia, i det som brukte å vere hjartet i Lydia og det som i dag er Egearregionen i Tyrkia.

Toppen ligg nær den moderne byen Manisa og vegen mellom İzmir og Manisa. Fjellet Yamanlar, som ligg ovanom İzmirbukta, har ofte vorte rekna som eit framhald av Sipylos-massivet, og deler mykje av historia til dette fjellet, sjølv om det i røynda er ein utdøydd vulkan med ei heilt anna geologisk soge.

Ein statue av Kybele skoren ut i stein frå seint på 1000-talet fvt. står nær Sipylus, fleire kilometer aust for Manisa. Fjellet vart rekna som ein av yndlingsjaktområda til modergudinna. I følgje ei gammal segn vart skulpturen skoren ut av Broteas, sonen til Tantalus.

Namnet Sipylos eller Sipylum er nemnd av Plinius den eldre, med støtte av andre kjelder, som staden der den kjende byen Tantalis låg eller Tantalus. Byen låg på eller særs nær fjellet, og ruinane var visstnok synleg i tidlegare tider.

## Kjelder

**Denne artikkelen bygger på «[[:en:Mount Sipylus|Mount Sipylus]]» frå ,  den 9. august 2012.* 
*** oppgav desse kjeldene:*
* 

## Bakgrunnsstoff
Süphan

**Süphan** (tyrkisk *Süphan Dağı*, kurdisk *Sîpana Xelatê*, armensk Սիփան լեռ, Նեխ Մասիք, Ծիպան, Սուփխան: *Sipan, Negh Masik, Tzipan*) er ein stratovulkan aust i Tyrkia, like nord for Vansjøen. Det den nest høgaste vulkanen og fjellet i Tyrkia og Det armenske høglandet, etter Ararat.

## Kjelder

**Denne artikkelen bygger på «[[:en:Mount Süphan|Mount Süphan]]» frå ,  den 9. august 2012.* 
*** oppgav desse kjeldene:*



## Bakgrunnsstoff
* Kart
Tendürek

**Tendürek** (tyrkisk *Tendürek Dağı*, armensk Թոնդրակ, *Tondrak*) er ein skjoldvulkan i provinsane Ağrı og Van aust i Tyrkia, nær grensa til Iran. Den langstrekte vulkanen stig 1800 meter opp frå Doğubeyazıtsletta sør for Ararat. Det sist kjende utbrotet var eit gass- og oskeutbrot i 1855. Det opphavlege armenske namnet på fjellet var Tondrak; området kring Tondrak er kjend som fødestaden for den armenske Tondrakitt-rørsla i 950-åra, som var basert på ein ideologi frå paulicianismen.

## Kjelder

**Denne artikkelen bygger på «[[:en:Mount Tendürek|Mount Tendürek]]» frå ,  den 9. august 2012.* 
*** oppgav desse kjeldene:*
* Tendürek Dagi , Global Volcanism Program
Topçambaba

**Topçambaba Dağı** (tidlegare **Baba Dağı** eller **Baba Dagh**) er eit fjell i provinsen Aydın i Tyrkia. 

*Kádmos* (gammalgresk Κάδμος) var det greske namnet på fjellet i antikken. Det låg då i Frygia Magna. I antikken var fjellsida skogkledd. Elva Kadmos, med same namn som fjellet sjølv, rann ned fjellsida og ut i den større elva Lykos, både Kadmos og Lykos er dei antikke namna, som igjen var ei sideelv av Büyük Menderes (historisk *Maeander*). Fjellkjeda Kadmos danna den sørlege grensa for området Büyük Menderes i desse delane. Den romerske forfataeren Plinius den eldre omtalte fjellet. Den greske geografen Klaudios Ptolemaios plasserte det i same breiddegrad som Mykale, eit fjell på vestkysten av Anatolia.

Då den franske krossfararhæren under det andre krosstoget i 1145 kryssa fjellet vart baktroppen av hæren under leiing av kong Ludvig VII av Frankrike hengande etter. Tyrkarane gjekk til åtak og det var berre med nød og neppe at kongen slapp unna, medan baktroppen vart massakrert.

## Kjelder

**Denne artikkelen bygger på «[[:en:Topçambaba Mountain|Topçambaba Mountain]]» frå ,  den 9. august 2012.* 
*** oppgav desse kjeldene:*
*
Uludağ

**Uludağ**, i antikken *Olympus*, er eit fjell i provinsen Bursa i Tyrkia, med ei høgd på 2543 meter over havet. Det er ein populær vintersportstad og ein nasjonalpark med rikt dyre- og planteliv. Om sommaren er det populært med camping og turar i fjellet. 

I antikken strekte fjellkjeda som fjellet er ein del av seg langs sørenden av Bithynia, og vart kalla Olympos på gresk. Byen Bursa vart kalla Prusa ad Olympum fordi han låg nær fjellet. Gjennom mellomalderen var det fleire eremitasjar og kloster her. Ein av dei største munkane frå det kristne austen, den austromerske munken St. Joannicius den store, budde som eremitt på dette fjellet. 

Uludağ er det høgaste fjellet i Marmararegionen. Den høgaste toppen heiter Kartaltepe og er på 2543 meter over havet. I nord ligg dei høge platåa Sarıalan, Kirazlıyayla, Kadıyayla og Sobra.

Det ligg ei stengd wolframgruve nær toppen. Gruva og fabrikken ved vart bygd i 1974 for 60 millionar dollar, men vart lukka i 1989 på grunn av for høge produksjonskostnader. 

## Uludağ nasjonalpark

Nasjonalparken ligg om lag 22 km sør for Bursa og er lett tilgjengeleg frå Istanbul. Det går kabelvogn frå Bursa og oppover fjellet, med eit stopp på 1200 m. Han endar ved Sarialan kring 1630 meter over havet. 

## Kjelder

**Denne artikkelen bygger på «[[:en:Uludağ|Uludağ]]» frå ,  den 9. august 2012.* 
*** oppgav desse kjeldene:*

## Bakgrunnsstoff
* Slope & Lift Informations of Uludağ 
* Bilete
* Uludağ skisenter
* "Uludag Tepe" på Peakbagger
Zurbahan

**Zurbahan** er eit fjell i Hekimhan i provinsen Malatya aust i Tyrkia. Det ligg ved øvre Eufrat i Aust-Anatolia. Det har ei høgd på 2091 meter over havet og er synleg frå ein avstand på 100 km i klår luft. Fjellet har mineralressursar og det vert dyrka aprikos ved foten av fjellet. 

## Kjelder

**Denne artikkelen bygger på «[[:en:Zurbahan|Zurbahan]]» frå ,  den 9. august 2012.*
Erek

**Erek** (armensk Վարագ Լեռ, *Varag Ler*) er eit fjell ovanom byen Van i Aust-Anatolia i Tyrkia.

Ved foten av fjellet låg det armenske klosteret Varagavank på 1000-talet. Det var ein gong setet for ein erkebiskop frå den armenske apostolistiske kyrkja i Van. Klosteret vart øydelagt i 1915. 

## Kjelder

**Denne artikkelen bygger på «[[:en:Mount Erek|Mount Erek]]» frå ,  den 9. august 2012.*
Yamanlar

**Yamanlar** (tyrkisk *Yamanlar Dağı*) er eit fjell i İzmir i Tyrkia, innanfor grensene til storbyområdet til byen. Fjellet er ein utdøydd vulkan.

Fjellet er ein populær stad for utflukter for innbyggjarane i Izmir. Det går ein bratt veg opp til toppen. Det ligg ein landsby med same namn i fjellet på veg til toppen. Landsbyen høyrer til bydelen Karşıyaka og ligg kring 20&nbsp;km frå sentrum av Karşıyaka.

Frå toppen har ein vidt utsyn over İzmirbukta. Ein kratersjø kalla Karagöl (tyder Svartsjø på tyrkisk) ligg nær toppen.

I november 1995 vart fjellet råka av ein styrtflod som kravde minst 61 menneskeliv i eit slumliknande område i fjellsida. Fem personar miste livet hausten 2001 i ei liknande hending.

## Kjelder

**Denne artikkelen bygger på «[[:en:Yamanlar|Yamanlar]]» frå ,  den 9. august 2012.* 
*** oppgav desse kjeldene:*
* 

## Bakgrunnsstoff